b'\n_START_ARTICLE_\nJan Hus\n_START_PARAGRAPH_\nJan Hus (1369 i den lille by Husinec i det sydlige B\xc3\xb6hmen \xe2\x88\x92 6. juli 1415 i Konstanz) var en af de f\xc3\xb8rste reformatorer inspireret af engl\xc3\xa6nderen John Wycliffe. Hans tilh\xc3\xa6ngere blev kaldt hussitter, og de iv\xc3\xa6rksatte flere religi\xc3\xb8se, sociale og politiske opstande. Den katolske kirke reagerede kraftigt mod hussitterne og bandlyste Jan Hus i 1411. I 1415 blev han d\xc3\xb8mt som k\xc3\xa6tter og br\xc3\xa6ndt p\xc3\xa5 b\xc3\xa5let._NEWLINE_Han gik p\xc3\xa5 Karlsuniversitetet i Prag og blev pr\xc3\xa6steviet og dekan her. Universitetet var specielt ved, at den katolske kirke ikke deltog i ledelsen. Universitetet ligger i forbindelse med Bethlehemskapellet, og her pr\xc3\xa6dikede Jan Hus. Han pr\xc3\xa6dikede p\xc3\xa5 tjekkisk og mod s\xc3\xa6dvane ikke p\xc3\xa5 latin. Det vakte stor interesse, og hans pr\xc3\xa6dikener blev popul\xc3\xa6re og spredte reformationstankerne langt ud over det akademiske milj\xc3\xb8. Reformationstankerne var skabt sammen med kollegerne p\xc3\xa5 universitetet.\n_START_SECTION_\nEfterd\xc3\xb8nninger\n_START_PARAGRAPH_\nJan Hus s\xc3\xa6tter sig spor i historien om reformationen og er nationalhelt i Tjekkiet. I Prag er han hyldet med et museum. Som nationalist havde han inspiration fra Jan Milic. Den b\xc3\xb8hmiske reformation overlevede i 200 \xc3\xa5r med opblomstringen af den b\xc3\xb6hmiske og M\xc3\xa4hriske br\xc3\xb8dremenighed, indtil de protestantiske fyrsters nederlag ved Det Hvide Bjerg i 1620,under 30-\xc3\xa5rskrigen. Nogle f\xc3\xa5 br\xc3\xb8dre s\xc3\xb8gte tilflugt hos Grev Zinzendorf og forts\xc3\xa6ttelsen af historien hedder den Herrnhutiske Br\xc3\xb8dremenighed.'